PIARISTA JÓTÉKONYSÁGI BÁL

Budapest, 2010. február 6., szombat 19 órától
A Piarista Rend 1642-ben telepedett meg hazánkban, és az elmúlt évszázadokban nemcsak az oktatás és a nevelés terén, de társadalmi és kulturális téren is maradandót alkotott. A rend által képviselt értékrend mentén olyan közösségek, szervezetek alakultak, melyek a keresztény egyházaknak és a magyarságnak is alapsejtjei lettek. Ennek a közösségteremtésnek volt része a piarista bál, melynek hagyományai a harmincas évekbe nyúlnak vissza. A diktatúra kényszerítette szünet után a vidéki piarista iskolák újjáélesztették a találkozókat. Mi is megpróbáljuk feléleszteni a báli hangulatot. A vacsorával egybekötött táncmulatságra nemcsak szülőket, öregdiákokat várunk, de mindenkit, aki valamilyen módon kötődik a rendhez vagy szimpatizál az általa képviselt értékekkel. Hiszen a múlt fölidézésén túl a jövő tervezése és megélése is közös igényünk.

A bál egyben jótékony célú gyűjtés a rászoruló gyermekek nyári táboroztatásának támogatására.

A bál védnöke:

Dr. Mádl Ferenc akadémikus

A bál házigazdája:
Oberfrank Pál színművész

A bálon fellép (többek között):

Sándor György író, előadóművész

A bál időpontja: 2010. február 6. 19 óra - A bál helyszíne: Pilinszky Kávéház és Rendezvényterem (Budapest, V. ker., Váci utca 33.) - Vendégek száma: 200 fő.

Belépőjegy (mely tartalmazza a vacsora árát): 5000 Ft. („Ültetett állófogadás svédasztallal”)
Támogatói jegyek (részvételhez belépőjegy is kell!) vásárolhatók   5 000 – 10 000 – 15 000 Ft-os áron.

A jegyek a jelenlegi diákjaink hozzátartozói számára 2010. január 4-től foglalhatók le és vásárolhatók meg munkaidőben a Piarista Gimnázium titkárságán (1088 Budapest, Mikszáth Kálmán tér 1.; Telefon: 486-3690; Fax: 486-3691; e-mail: gimn@piar.hu).
Január 11-től öregdiákok, azok hozzátartozói és mások is vásárolhatnak jegyet.
Kedves Szülők, Öregdiákok, Támogatók!
Minden jelenlegi és volt tanítványunk szüleit és hozzátartozóit is nagy szeretettel várjuk rendezvényünkre!

A jótékonysági célt támogatói jegyek vásárlásával, tombolatárgyak fölajánlásával valamint tombolajegyek vásárlásával, illetve a bálon történő gyűjtésen támogathatja.
A tombolatárgyakat a Titkárságon gyűjtjük.

Köszönjük, hogy segíti a rászoruló és hátrányos helyzetű diákjaink nyári táboroztatását!

Budapest, 2009. december 18.

Zsódi Viktor Sch.P. szervező
Vízhányó Zsolt Sch.P. ig
